# Úradný vestník C 145I/2022

| | ISSN 1977-1037 |
| --- | --- |
| Úradný vestník
  Európskej únie | C 145I |
| | |
| Slovenské vydanie | Informácie a oznámenia | Ročník 651. apríla 2022 |

ISSN 1977-1037

Úradný vestník

Európskej únie

C 145I

Slovenské vydanie

Informácie a oznámenia

Ročník 651. apríla 2022

---

| Obsah | Strana |
| --- | --- |
| | V   Oznamy |
| | KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE |
| | Európska komisia |
| 2022/C 145 I/01 | Oznámenie hospodárskym subjektom, dovozcom a vývozcom | 1 |

Obsah

Strana

V   Oznamy

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

2022/C 145 I/01

Oznámenie hospodárskym subjektom, dovozcom a vývozcom

1

---

| SK | |
| --- | --- |

SK

---

V Oznamy

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

| 1.4.2022 | SK | Úradný vestník Európskej únie | CI 145/1 |
| --- | --- | --- | --- |

1.4.2022

SK

Úradný vestník Európskej únie

CI 145/1

---

Oznámenie hospodárskym subjektom, dovozcom a vývozcom

(2022/C 145 I/01)

Európska únia prijala niekoľko balíkov opatrení (1) proti Ruskej federácii, ktoré zahŕňajú reštriktívne opatrenia s ohľadom na ruskú agresívnu vojnu voči Ukrajine, a prijala aj balíky opatrení proti Bieloruskej republike, ktoré zahŕňajú reštriktívne opatrenia vzhľadom na situáciu v Bielorusku. Všetky tieto opatrenia musia príslušné orgány, ako aj hospodárske subjekty EÚ účinne vykonávať.

Týmito opatreniami sa zakazuje priamy alebo nepriamy dovoz alebo vývoz dotknutého tovaru a zakazuje účasť, a to vedomá aj úmyselná, na činnostiach zameraných na obchádzanie týchto zákazov. Takisto sa nimi stanovuje, že členské štáty za porušenie týchto nariadení uplatnia sankcie.

So zreteľom na riziko ich obchádzania sa hospodárskym subjektom v EÚ odporúča, aby prijali primerané opatrenia náležitej starostlivosti, ktoré sú k dispozícii, a to s cieľom zabrániť obchádzaniu týchto opatrení

| — | prostredníctvom vývozu do tretích krajín, z ktorých sa takýto tovar môže ľahko presmerovať do Ruska a Bieloruska, pričom osobitnú pozornosť treba venovať vývozu takéhoto tovaru do krajín Eurázijskej hospodárskej únie (EAHU, ktorú okrem Ruskej federácie a Bieloruskej republiky tvoria Arménska republika a Kazachstan, ako aj Kirgizská republika), keďže tovar v ktoromkoľvek členskom štáte EAHU je vo voľnom obehu v celej EAHU; |
| --- | --- |

—

prostredníctvom vývozu do tretích krajín, z ktorých sa takýto tovar môže ľahko presmerovať do Ruska a Bieloruska, pričom osobitnú pozornosť treba venovať vývozu takéhoto tovaru do krajín Eurázijskej hospodárskej únie (EAHU, ktorú okrem Ruskej federácie a Bieloruskej republiky tvoria Arménska republika a Kazachstan, ako aj Kirgizská republika), keďže tovar v ktoromkoľvek členskom štáte EAHU je vo voľnom obehu v celej EAHU;

| — | prostredníctvom dovozu z tretích krajín, z ktorých možno dotknutý tovar ľahko presmerovať do EÚ, najmä ak tieto krajiny neuplatňujú obmedzenia na dovoz z Ruska a Bieloruska; toto sa týka najmä tovaru dovážaného z iných krajín EAHU. |
| --- | --- |

—

prostredníctvom dovozu z tretích krajín, z ktorých možno dotknutý tovar ľahko presmerovať do EÚ, najmä ak tieto krajiny neuplatňujú obmedzenia na dovoz z Ruska a Bieloruska; toto sa týka najmä tovaru dovážaného z iných krajín EAHU.

Medzi opatreniami náležitej starostlivosti, ktorých prijatie sa vývozcom a dovozcom odporúča, je napríklad to, aby do zmlúv o dovoze a vývoze zaviedli ustanovenia, ktorými sa zaistí, že akýkoľvek dovážaný alebo vyvážaný tovar nepatrí medzi tovar, na ktorý sa vzťahujú obmedzenia. Môžu mať napríklad formu vyhlásenia, že dodržiavanie takéhoto ustanovenia je podstatným prvkom zmluvy, alebo formu zmluvných doložiek zaväzujúcich dovozcu v tretích krajinách, že dotknutý tovar nevyvezie do Ruska alebo Bieloruska a dotknutý tovar ďalej nepredá žiadnemu obchodnému partnerovi tretej strany, ktorý sa nezaviaže, že dotknutý tovar nevyvezie do Ruska alebo Bieloruska, pričom na základe takéhoto vyhlásenia alebo takýchto zmluvných doložiek vzniká zodpovednosť v prípade, že tento obchodný partner daný tovar do uvedených krajín následne vyvezie.

Hospodárske subjekty by mali vziať do úvahy, že s cieľom zabrániť obchádzaniu týchto nariadení môžu colné orgány EÚ vykonávať prísnejšie kontroly a požadovať presvedčivé dôkazy o tom, že sa dotknutý tovar nedováža z Ruska a Bieloruska ani sa do Ruska a Bieloruska nevyváža cez tretie krajiny.

---

(1)  https://www.sanctionsmap.eu/#/main

---